Små, avlange soppsnutebiller, antennene er ikke knebøyde. På farge er de mørke med tegninger av lyse skjell. Snuten er noe lengre enn resten av hodet, innsnevret i midten (timeglassformet). Fasettøynene er ganske store. Antennene er omtrent så lange som hode + thorax, med en tre-leddet klubbe, ellers tynne. Pronotum er avrundet trapesformet, den bakerste delen er skilt fra resten med en fure og danner et "belte" mellom pronotum og dekkvinger. Dekkvingene er ovale.